Na osnovi Odluke Upravnog vijeća Hrvatskog zavoda za zdravstveno osiguranje o financiranju pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u 2020. godini, KLASA: 025-04/20-01/153, URBROJ: 338-01-01-20-01, od 28. svibnja 2020. godine, Hrvatski zavod za zdravstveno osiguranje

**r a s p i s u j e**

**JAVNI NATJEČAJ**

**za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine**

**u 2020. godini**

**I.**

Hrvatski zavod za zdravstveno osiguranje (u daljnjem tekstu: Zavod) poziva **doktore medicine, doktore dentalne medicine, magistre farmacije i magistre medicinske biokemije i laboratorijske medicine** (u daljnjem tekstu: kandidati) na podnošenje zahtjeva za financiranje pripravničkog staža u 2020. godini.

**II.**

Financiranje pripravničkog staža obavit će se za kandidate koji će obavljati pripravnički staž u sljedećim ugovornim zdravstvenim ustanovama:

- bolničkim zdravstvenim ustanovama (osim općih bolnica),

- poliklinikama i ljekarničkim zdravstvenim ustanovama, čiji su osnivači

 županije i Grad Zagreb,

- zavodima za hitnu medicinu,

- domovima zdravlja,

- zavodima za javno zdravstvo.

***Popis ugovornih zdravstvenih ustanova Zavoda u kojima će se provoditi pripravnički staž u 2020. godini* – *Prilog 1*.** (u daljnjem tekstu: *Popis ustanova*),sastavni je dio ovog Javnog natječaja.

**III.**

Osim za ugovorne zdravstvene ustanove Zavoda navedene u Popisu ustanova kandidati mogu podnijeti zahtjev za financiranje pripravničkog staža i kod **drugih** **ugovornih subjekata** **Zavoda** i to:

- poliklinika i ljekarničkih zdravstvenih ustanova, čiji su osnivači druge pravne

 i fizičke osobe,

- privatnih zdravstvenih radnika.

Ugovorni subjekt Zavoda iz stavka 1. ove točke može primiti na obavljanje pripravničkog staža samo jednog kandidata - doktora medicine, doktora dentalne medicine, magistra farmacije i magistra medicinske biokemijei laboratorijske medicine, u skladu s odredbom članka 11. Pravilnika o mjerilima za primanje zdravstvenih radnika na pripravnički staž („Narodne novine“ broj: 124/13.).

Sukladno navedenoj odredbi ugovorni subjekt Zavoda iz stavka 1. ove točke može primiti pripravnika na obavljanje pripravničkog staža, pod uvjetom da na provođenju pripravničkog staža nema niti jednog pripravnika doktora medicine, doktora dentalne medicine, magistra farmacije i magistra medicinske biokemijei laboratorijske medicine, a u suprotnom da pripravnički staž pripravnika koji provodi pripravnički staž u ugovornom subjektu završava najkasnije zadnjeg dana roka za dostavu zahtjeva za financiranje pripravničkog staža iz točke XII. ovog Javnog natječaja.

Ugovorni subjekti Zavoda iz stavka 1. ove točke nisu navedeni u Popisu ustanova već je kandidat koji se opredijelio za obavljanje pripravničkog staža kod jednog od tih ugovornih subjekata Zavoda dužan u svom zahtjevu naznačiti njegov naziv i adresu i priložiti *Izjavu o ispunjavanju uvjeta za provođenje pripravničkog staža pripravnika – doktora medicine/doktora dentalne medicine/magistra farmacije/magistara medicinske biokemije i laboratorijske medicine* ***–*** *Prilog 3.*

Zavod zadržava pravo provjere ispunjavanja uvjeta za provođenje pripravničkog staža iz dostavljenih Izjava ugovornih subjekata Zavoda, te u slučaju da utvrdi da pojedini ugovorni subjekt Zavoda ne ispunjava uvjete propisane odredbom članka 174. Zakona o zdravstvenoj zaštiti („Narodne novine“ broj: [100/18](http://narodne-novine.nn.hr/clanci/sluzbeni/2008_12_150_4097.html). i 125/19.), odnosno drugim zakonskim i podzakonskim propisima, ima pravo odbiti zahtjev kandidata za provođenje pripravničkog staža u navedenom ugovornom subjektu Zavoda.

Ukoliko više kandidata priloži Izjavu o ispunjavanju uvjeta za provođenje pripravničkog staža pripravnika – doktora medicine/doktora dentalne medicine/ magistara farmacije/magistara medicinske biokemijei laboratorijske medicineod istog ugovornog subjekta Zavoda iz točke III. stavak 1. ovog Javnog natječaja, izabrat će se samo jedan kandidat uz primjenu pravila prednosti prema kriterijima iz točke V. i VI. ovog Javnog natječaja.

**IV.**

Kandidati mogu podnijeti zahtjev za financiranje pripravničkog staža samo kod jedne **ugovorne zdravstvene ustanove** iz Popisa ustanova odnosno kod **ugovornog subjekta Zavoda** iz točke III. stavka 1. ovog Javnog natječaja s time da mogu u svome zahtjevu **alternativno** naznačiti i drugu ugovornu zdravstvenu ustanovu iz Popisa ustanova odnosno drugi ugovorni subjekt Zavoda iz točke III. stavka 1. ovog Javnog natječaja kod kojeg žele obavljati pripravnički staž.

**V.**

**Prednost u izboru kandidata** za financiranje pripravničkog staža imaju kandidati koji su ranije diplomirali, a u slučaju da su dva ili više kandidata diplomirali tijekom istog mjeseca u istoj godini prednost će imati kandidat s kraćim trajanjem studiranja, pri čemu se trajanje studiranja računa u godinama, a prema početnoj akademskoj godini u kojoj je kandidat započeo studij. U slučaju istog trajanja studiranja kod dva ili više kandidata prednost će imati kandidat s višim težinskim prosjekom ocjena postignutim tijekom studiranja.

Iznimno od navedenih kriterija prednost u izboru kandidata za financiranje pripravničkog staža imaju kandidati koji ostvaruju prednost pri zapošljavanju na osnovi Zakona o hrvatskim braniteljima iz Domovinskog rata i članovima njihovih obitelji, Zakona o zaštiti vojnih i civilnih invalida rata ili Zakona o profesionalnoj rehabilitaciji i zapošljavanju osoba s invaliditetom.

**VI.**

U slučaju da se radi primjene kriterija iz točke V. ovog Javnog natječaja kandidatu ne prihvati zahtjev za provođenje pripravničkog staža kod ugovorne zdravstvene ustanove iz Popisa ustanova odnosno kod ugovornog subjekta Zavoda iz točke III. stavka 1. ovog Javnog natječaja kojeg je naveo sukladno točki IV. ovog Javnog natječaja prihvatit će se **alternativni zahtjev** za provođenje pripravničkog staža pod uvjetom da je kod alternativne ugovorne zdravstvene ustanove iz Popisa ustanova odnosno kod ugovornog subjekta Zavoda iz točke III. stavka 1. ovog Javnog natječaja ostalo nepopunjenih mjesta za financiranje pripravničkog staža te da primjenjujući kriterije iz točke V. ovog Javnog natječaja ima prednost u izboru pred ostalim kandidatima koji su u svome zahtjevu naveli alternativnu ugovornu zdravstvenu ustanovu iz Popisa ustanova odnosno drugi ugovorni subjekt Zavoda iz točke III. stavka 1. ovog Javnog natječaja.

**VII.**

Uz ***zahtjev za financiranje pripravničkog staža -*** iz točke IV. ovog Javnog natječaja – *Prilog 2*. kandidat je obvezan priložiti:

1. domovnicu, odnosno drugu odgovarajuću ispravu o prebivalištu, odnosno boravištu u Republici Hrvatskoj (*u fotokopiji*),

2. diplomu odnosno potvrdu o stečenoj stručnoj spremi (*u fotokopiji*),

3. potvrdu o dužini trajanja studiranja (*u fotokopiji*) i

4. potvrdu o težinskom prosjeku ocjena (*u fotokopiji*).

***Napomena:*** Dokumentaciju navedenu pod toč. 3. i 4. može zamijeniti i jedinstveni dokument obrazovne ustanove u kojem su naznačeni podatci o dužini trajanja studiranja i težinskom prosjeku ocjena.

- Privolu kojom kandidat daje suglasnost da se njegovi osobni podaci prikupljaju, obrađuju, objavljuju u elektroničkom obliku ili manualno te čuvaju u skladu s općim aktom Zavoda, radi provođenja ovog Javnog natječaja, te se dijele s ugovornim zdravstvenim ustanovama i ugovornim privatnim zdravstvenim radnicima u skladu s važećim zakonskim propisima kojima se uređuje zaštita osobnih podataka – *Prilog 4* *(u izvorniku)*.

Kandidat koji se opredijelio za obavljanje pripravničkog staža kod ugovornog subjekta Zavoda iz točke III. stavka 1. ovog Javnog natječaja dužan je priložiti i:

- Izjavu o ispunjavanju uvjeta za provođenje pripravničkog staža pripravnika – doktora medicine/doktora dentalne medicine/magistara farmacije/magistara medicinske biokemije i laboratorijske medicine (*u izvorniku*).

**VIII.**

U slučaju da je kandidat stekao obrazovnu kvalifikaciju u inozemstvu, obvezan je uz dokumentaciju iz točke VII. ovog Javnog natječaja priložiti i rješenje ili potvrdu nadležnog državnog tijela (*u fotokopiji*) o priznavanju **inozemne obrazovne kvalifikacije.**

U slučaju da kandidat ostvaruje prednost pri zapošljavaju na osnovi Zakona o hrvatskim braniteljima iz Domovinskog rata i članovima njihovih obitelji, Zakona o zaštiti vojnih i civilnih invalida rata ili Zakona o profesionalnoj rehabilitaciji i zapošljavanju osoba s invaliditetom, obvezan je uz dokumentaciju iz točke VII. ovog Javnog natječaja priložiti i rješenje ili potvrdu o priznatom statusu (*u fotokopiji*).

**IX.**

Nakon proteka roka za zaprimanje zahtjeva za financiranje pripravničkog staža, zajedničko povjerenstvo sastavljeno od predstavnika Ministarstva zdravstva, Zavoda te ugovornih zdravstvenih ustanova iz Popisa ustanova iz točke II. stavak 2. ovog Javnog natječaja odnosno ugovornih subjekata Zavoda iz točke III. stavka 1. ovog Javnog natječaja će utvrditi Listu prvenstva pripravnika, a Upravno vijeće Hrvatskog zavoda za zdravstveno osiguranje će donijeti odluku o izboru pripravnika za koje će se provesti financiranje pripravničkog staža.

**X.**

Zahtjevi za financiranje pripravničkog staža upućeni na ovaj Javni natječaj od strane onih kandidata koji su podnijeli zahtjeve na Otvoreni javni natječaj za financiranje pripravničkog staža doktora medicine, doktora dentalne medicine, magistara farmacije i magistara medicinske biokemije i laboratorijske medicine u općim bolnicama u 2020. godini (u daljnjem tekstu: Otvoreni javni natječaj), objavljen 1. travnja 2020. godine, uzet će se u razmatranje i obradu na ovom Javnom natječaju uz pretpostavku da je kandidat odustao od zahtjeva podnesenog na Otvoreni javni natječaj.

**XI.**

Zahtjev za financiranje pripravničkog staža na ovaj Javni natječaj mogu ravnopravno podnijeti osobe oba spola.

Nepotpuni i nepravovremeni zahtjevi neće se razmatrati.

Zaprimljeni zahtjevi s dokumentacijom neće se vraćati kandidatima.

O izboru pripravnika kandidati će biti obaviješteni putem web stranice Zavoda nakon donošenja odluke o izboru pripravnika iz točke IX. ovog Javnog natječaja.

**XII.**

Zahtjev za financiranje pripravničkog staža iz točke IV. ovog Javnog natječaja podnosi se zaključno do **30. studenoga 2020. godine** na adresu: Hrvatski zavod za zdravstveno osiguranje - Direkcija, Margaretska 3, 10 000 Zagreb ili putem e-pošte: pripravnici@hzzo.hr, s naznakom:

**„Za Javni natječaj u 2020. godini“.**

 *Hrvatski zavod za zdravstveno osiguranje*